ཕྱི་རུག་ཤང་བསམ་གཞུང་སྡེ་བ་རུ་མགོ་གཙོ་ལིས་ཅེ་འཁོར་དང་བཅས་པས་བསམ་གཞུང་སྡེ་བའི་ཏང་ཀྲི་པུའི་བྱ་འགུལ་ཁང་དང་སྡེ་བའི་འཕྲོད་བསྟེན་ཁང་དུ་ཡུལ་དངོས་ནས་རྟོག་ཞིབ་གནང་ཞིང་།ཤང་ཏང་ཨུ་དང་སྲིད་གཞུང་གི་མགོ་ཁྲིད་གཙོ་བོ་དང་སྡེ་སྡོད་ཧྲུའུ་ཅི་དང་པོའི་བྱ་བའི་སྙན་ཞུ་ལ་ཉན་པ་སོགས་ཀྱིས་བྱེད་ཐབས་ལ་བརྟེན་ནས།བསམ་གཞུང་སྡེ་བའི་བྱ་བ་སྣ་སོ་སོའི་གནས་ཚུལ་ལ་རྒྱུས་ལོན་ཞིབ་མོ་བྱས་པ་མ་ཟད་ཁོ་ཚོའི་བྱ་བ་སྒྲུབ་པར་གདེངས་འཇོག་གནང་།ཁོང་གིས་བསྟན་དོན།ལས་བྱེད་ཡོངས་ཀྱིས་མུ་མཐུད་དུ་མཐོ་སྒང་གི་སྙིང་སྟོབས་དར་སྤེལ་བཏང་ནས་གནས་ཡོད་གནས་ཚུལ་ལ་རྐང་ཚུགས་སྟེ་མ་འོངས་པར་ཁ་ཕྱོགས་དགོས་པ་དང་།ལྷད་མེད་པའི་རི་ཆུ་ནི་གསེར་རི་དང་དངུལ་རི་ཡིན་པའི་བསམ་བློའི་འདུ་ཤེས་ཀྱིས་བྱ་བ་སྣ་སོ་སོ་ལེགས་པོར་སྒྲུབ་དགོས།རྗེས་ཕྱོགས་བདེན་འཚོལ་དུས་དེབ་རྩོམ་སྒྲིག་ཁང་གིས་ཀྱང་སྔར་བཞིན་རྫ་སྟོད་ཀྱི་རོགས་སྐྱོར་ཤུགས་ཚད་ཆེར་བསྐྱེད་ངེས་པས་རྫ་སྟོད་ཀྱི་མ་འོངས་པ་སྔར་ལས་མཛེས་སྡུག་ལྡན་པ་ཞིག་འཁྱོངས་ཐུབ་པར་ཡིད་ཆེས་ཡོད་པར་བསྟན།